b'\n_START_ARTICLE_\nHannibalianus\n_START_PARAGRAPH_\nFlavius Hannibalianus (kuoli syyskuussa 337) oli Konstantinus Suuren veljenpoika. Hannibalianuksen is\xc3\xa4 Flavius Dalmatius oli Konstantinuksen velipuoli._NEWLINE_Hannibalianus meni naimisiin Konstantinuksen tytt\xc3\xa4ren Constantinan kanssa. Vuonna 337 Konstantinus suunnitteli sotaretke\xc3\xa4 Persiaa vastaan ja teki Hannibalianuksesta Pontoksen kuninkaan (rex). Ilmeisesti h\xc3\xa4nen aikeenaan oli aikanaan asettaa Hannibalianuksen Persian kuninkaaksi. Konstantinuksen kuoltua t\xc3\xa4m\xc3\xa4n kolme poikaa murhasivat Hannibalianuksen.'